CELEX: 32017R0882
Language: et
Date: 2017-05-23 00:00:00
Title: Komisjoni rakendusmäärus (EL) 2017/882, 23. mai 2017, milles käsitletakse teatavate Namiibiast pärit toodete suhtes kvoodi raames kohaldatavaid erandeid päritolureeglitest, mis on sätestatud ühelt poolt Euroopa Liidu ja selle liikmesriikide ning teiselt poolt Lõuna-Aafrika Arenguühenduse (SADC) majanduspartnerluslepingu riikide vahelise majanduspartnerluslepingu protokollis nr 1

24.5.2017   
            
            
               ET
            
            
               Euroopa Liidu Teataja
            
            
               L 135/15
            
         KOMISJONI RAKENDUSMÄÄRUS (EL) 2017/882,
   23. mai 2017,
   milles käsitletakse teatavate Namiibiast pärit toodete suhtes kvoodi raames kohaldatavaid erandeid päritolureeglitest, mis on sätestatud ühelt poolt Euroopa Liidu ja selle liikmesriikide ning teiselt poolt Lõuna-Aafrika Arenguühenduse (SADC) majanduspartnerluslepingu riikide vahelise majanduspartnerluslepingu protokollis nr 1
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 9. oktoobri 2013. aasta määrust (EL) nr 952/2013, millega kehtestatakse liidu tolliseadustik, (1) eriti selle artikli 58 lõiget 1,
   ning arvestades järgmist:
   
               (1)
            
            
               Nõukogu kiitis otsusega (EL) 2016/1623 (2) heaks ühelt poolt Euroopa Liidu ja selle liikmesriikide ning teiselt poolt SADC majanduspartnerluslepingu riikide vahelise majanduspartnerluslepingu (3) (edaspidi „leping“) Euroopa Liidu nimel allkirjastamise. SADC majanduspartnerluslepingu riigid on Botswana, Lesotho, Mosambiik, Namiibia, Svaasimaa ja Lõuna-Aafrika Vabariik. Otsuse (EL) 2016/1623 kohaselt tuleb lepingut kohaldada ajutiselt kuni selle sõlmimiseks vajalike menetluste lõpuleviimiseni. Lepingut kohaldatakse ajutiselt alates 10. oktoobrist 2016.
            
         
               (2)
            
            
               Lepingu protokollis nr 1 on määratletud mõiste „päritolustaatusega tooted“ ja käsitletud halduskoostöö viise. Konkreetse toote, st HSi rubriiki 1604 kuuluvast pikkuim-tuunist (Thunnus alalunga) toodete või konservide puhul, mis on valmistatud HSi rubriiki 0302 või 0303 kuuluvast päritolustaatuseta pikkuim-tuunist, nähakse nimetatud protokolli artikliga 43 ette automaatne erand kõnealuses protokollis sätestatud päritolureeglitest Namiibiale antud iga-aastase kvoodi raames. Seepärast on vaja sätestada kõnealuste erandite kohaldamise tingimused Namiibiast pärineva impordi jaoks.
            
         
               (3)
            
            
               Kooskõlas komisjoni rakendusmäärusega (EL) 2015/2447 (4) peaks lepingu protokolli nr 1 artikli 43 lõikes 10 sätestatud kvooti haldama komisjon vabasse ringlusse lubamise deklaratsioonide aktsepteerimise kuupäevade kronoloogilise järjekorra alusel.
            
         
               (4)
            
            
               Tariifsete soodustuste saamiseks tuleb tolliasutusele esitada asjakohane päritolutõend.
            
         
               (5)
            
            
               Selleks et tagada protokolli alusel loodud kvoodisüsteemi sujuv kohaldamine, tuleks käesoleva määruse kohaldamist alustada lepingu ajutise kohaldamisega samal kuupäeval.
            
         
               (6)
            
            
               Käesoleva määrusega ette nähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Ühelt poolt Euroopa Liidu ja selle liikmesriikide ning teiselt poolt SADC majanduspartnerluslepingu riikide vahelise majanduspartnerluslepingu (edaspidi „leping“) protokolli nr 1 artikli 43 lõikes 10 sätestatud päritolureeglitest tehakse Namiibiale erandeid käesoleva määruse lisas sätestatud kvoodi raames.
   Artikkel 2
   Selleks et artiklis 1 sätestatud erandeid kohaldada, peab toodetega olema kaasas lepingu protokolli nr 1 III lisas sätestatud päritolutõend.
   Namiibia pädevate asutuste poolt käesoleva määruse kohaselt välja antud liikumissertifikaadi EUR.1 lahtrisse 7 tehakse järgmine märge: „Erand – määrus (EL) 2017/882“.
   Artikkel 3
   Lisas sätestatud kvooti hallatakse vastavalt rakendusmääruse (EL) 2015/2447 artiklitele 49–54.
   Artikkel 4
   Käesolev määrus jõustub kolmandal päeval pärast selle avaldamist Euroopa Liidu Teatajas.
   Seda kohaldatakse alates 10. oktoobrist 2016.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 23. mai 2017
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 269, 10.10.2013, lk 1.
   
      (2)  Nõukogu 1. juuni 2016. aasta otsus (EL) 2016/1623, ühelt poolt Euroopa Liidu ja selle liikmesriikide ning teiselt poolt SADC majanduspartnerluslepingu riikide vahelise majanduspartnerluslepingu Euroopa Liidu nimel allkirjastamise ja selle ajutise kohaldamise kohta (ELT L 250, 16.9.2016, lk 1).
   
      (3)  ELT L 250, 16.9.2016, lk 3.
   
      (4)  Komisjoni 24. novembri 2015. aasta rakendusmäärus (EL) 2015/2447, millega nähakse ette Euroopa Parlamendi ja nõukogu määruse (EL) nr 952/2013 (millega kehtestatakse liidu tolliseadustik) teatavate sätete üksikasjalikud rakenduseeskirjad (ELT L 343, 29.12.2015, lk 558).
   
      LISA
      Kaupade kombineeritud nomenklatuuri klassifitseerimise üldreeglitest olenemata on tabeli viiendas veerus esitatud toote kirjelduse sõnastus vaid soovituslik. Soodustuskava on käesoleva lisa kontekstis kindlaks määratud käesoleva määruse vastuvõtmise ajal kehtivate CN-koodide raames.
      
                  Jrk
               
               
                  CN-kood
               
               
                  TARICi alamrubriik
               
               
                  Kauba kirjeldus
               
               
                  Kvoodi kehtivusaeg
               
               
                  Kvoodi maht (netomass tonnides, kui ei ole ette nähtud teisiti)
               
            
                  09.1600
               
               
                  ex 1604 14 41 
                  ex 1604 14 46 
                  ex 1604 14 48 
                  ex 1604 20 70 
               
               
                  30 
                  92 , 97 
                  30 
                  92 , 97 
               
               
                  HSi rubriiki 1604  kuuluvast pikkuim-tuunist (Thunnus alalunga) tooted või konservid, mis on valmistatud HSi rubriiki 0302  või 0303  kuuluvast päritolustaatuseta pikkuim-tuunist
               
               
                  Alates 10.10.2016 kuni 31.12.2016.
               
               
                  178
               
            
                  Alates 1.1.2017 kuni 31.12.2017 ja igal sellele järgneval ajavahemikul 1.1 kuni 31.12.
               
               
                  800